Dansk Botanisk Forening er en forening for dem der er interesserede i vildtvoksende planter. Foreningens formål er at fremme interessen for botanik, herunder at udforske og bevare den danske flora. Foreningen afholder foredragsaftener og ekskursioner; og udgiver medlemsbladet Urt. Sammen med sine nordiske søsterforeninger afholdes årligt De Vilde Blomsters Dag i Norden for offentligheden. Dansk Botanisk Forening driver Atlas Flora Danica projektet, som kortlægger den danske flora. Dansk Botanisk Forening blev stiftet i 1840 og er dermed Danmarks ældste, "grønne" forening. Medlemstal (2007): ca. 1400